హసన్ అలీ

హసన్ అలీ (జనన 1994, జూలై 2) పాకిస్తానీ క్రికెటర్. జాతీయ జట్టు తరపున క్రికెట్ లోని అన్ని ఫార్మాట్లలో  ఆడేవాడు. 2013 అక్టోబరులో సియాల్‌కోట్ తరపున ఫస్ట్-క్లాస్ అరంగేట్రం చేసాడు. 2016 ఆగస్టులో వన్డే ఇంటర్నేషనల్ మ్యాచ్‌లో పాకిస్తాన్ తరపున అంతర్జాతీయ అరంగేట్రం చేశాడు. 2017 ఐసీసీ ఛాంపియన్స్ ట్రోఫీ కోసం పాకిస్తాన్ జట్టులో ఎంపికయ్యాడు. పదమూడు వికెట్లు తీసిన తర్వాత అలీ ప్లేయర్ ఆఫ్ ది టోర్నమెంట్‌గా ఎంపికవ్వడంతో పాకిస్థాన్ టోర్నమెంట్‌ను గెలుచుకుంది. జస్ప్రీత్ బుమ్రా చివరి వికెట్‌ను తీశాడు. పాకిస్థాన్ తరఫున వన్డేల్లో అత్యంత వేగంగా 50 వికెట్లు తీసిన బౌలర్‌గా నిలిచాడు. 2018 ఆగస్టులో, పాకిస్థాన్ క్రికెట్ బోర్డ్ ద్వారా 2018–19 సీజన్‌కు సెంట్రల్ కాంట్రాక్ట్ పొందిన ముప్పై-మూడు మంది ఆటగాళ్లలో అతను ఒకడు.

అంతర్జాతీయ క్రికెట్ 
2016 ఆగస్టులో ఇంగ్లాండ్, ఐర్లాండ్‌తో జరిగిన సిరీస్‌ల కోసం అలీని పాకిస్తాన్ వన్డే ఇంటర్నేషనల్ జట్టులో చేర్చారు. 2016 ఆగస్టు 18న ఐర్లాండ్‌తో జరిగిన మ్యాచ్‌లో పాకిస్తాన్ తరపున తన వన్డే క్రికెట్ లోకి అరంగేట్రం చేసాడు. 2016 సెప్టెంబరు 7న ఇంగ్లాండ్‌తో జరిగిన మ్యాచ్‌లో పాకిస్తాన్ తరపున తన ట్వంటీ20 అంతర్జాతీయ అరంగేట్రం చేసాడు.

2017 జనవరి 22న ఆస్ట్రేలియాతో జరిగిన వన్డేలో అలీ తన మొదటి ఐదు వికెట్లు సాధించాడు.

2017 ఏప్రిల్ లో, వెస్టిండీస్‌తో సిరీస్ కోసం అలీని పాకిస్తాన్ టెస్ట్ జట్టులో చేర్చారు. 2017 మే 10న వెస్టిండీస్‌తో జరిగిన మూడవ టెస్ట్‌లో పాకిస్తాన్ తరపున తన అరంగేట్రం చేసాడు.

వ్యక్తిగత జీవితం 
2019 ఆగస్టు 20న, దుబాయ్‌లో భారతీయ ఫ్లైట్ ఇంజనీర్ సమియా అర్జూతో హసన్ అలీ వివాహం జరిగింది. 2021 ఏప్రిల్ 6న, మొదటి బిడ్డ జన్మించింది. తమ అమ్మాయికి హెలెనా హసన్ అలీ అని పేరు పెట్టారు.

అవార్డులు/విజయాలు 

 పాకిస్తాన్ క్రికెట్ బోర్డు ఎమర్జింగ్ ప్లేయర్ ఆఫ్ ది ఇయర్: 2017
 ఐసీసీ వరల్డ్ వన్డే XI: 2017
 ఐసీసీ పురుషుల ఎమర్జింగ్ క్రికెటర్ ఆఫ్ ది ఇయర్: 2017
 పాకిస్తాన్ క్రికెట్ బోర్డు వన్డే ప్లేయర్ ఆఫ్ ది ఇయర్: 2018
 పాకిస్తాన్ క్రికెట్ బోర్డు టెస్ట్ క్రికెటర్ ఆఫ్ ది ఇయర్: 2021
 అతను 2021 సంవత్సరానికి ఐసీసీ పురుషుల టెస్ట్ టీమ్ ఆఫ్ ది ఇయర్‌లో ఎంపికయ్యాడు

మూలాలు

బాహ్య లింకులు 

 

 
పాకిస్తాన్ టీ20 క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు
పాకిస్తాన్ టెస్ట్ క్రికెట్ క్రీడాకారులు
పాకిస్తాన్ క్రికెట్ క్రీడాకారులు
జీవిస్తున్న ప్రజలు
1994 జననాలు